CELEX: 62017CN0713
Language: et
Date: 2017-12-21 00:00:00
Title: Kohtuasi C-713/17: Eelotsusetaotlus, mille on esitanud Landesverwaltungsgericht Oberösterreich (Austria) 21. detsembril 2017 – Ahmad Shah Ayubi versus Bezirkshauptmannschaft Linz-Land

9.4.2018   
            
            
               ET
            
            
               Euroopa Liidu Teataja
            
            
               C 123/8
            
         Eelotsusetaotlus, mille on esitanud Landesverwaltungsgericht Oberösterreich (Austria) 21. detsembril 2017 – Ahmad Shah Ayubi versus Bezirkshauptmannschaft Linz-Land
   (Kohtuasi C-713/17)
   (2018/C 123/11)
   Kohtumenetluse keel: saksa
   
      Eelotsusetaotluse esitanud kohus
   
   Landesverwaltungsgericht Oberösterreich
   
      Põhikohtuasja pooled
   
   
      Kaebaja: Ahmad Shah Ayubi
   
      Menetluses osaleb: Bezirkshauptmannschaft Linz-Land
   
      Eelotsuse küsimused
   
   
               1.
            
            
               Kas direktiivi 2011/95/EL (1) artiklit 29, mis loob liikmesriigile kohustuse, et rahvusvahelise kaitse saajad saavad (sellise kaitse andnud liikmesriigis) vajalikku sotsiaalabi, nagu seda antakse kõnealuse liikmesriigi kodanikele, tuleb tõlgendada nii, et see vastab Euroopa Kohtu praktikas välja töötatud vahetu kohaldatavuse kriteeriumidele?
            
         
               2.
            
            
               Kas direktiivi 2011/95/EL artiklit 29 tuleb tõlgendada nii, et sellega on vastuolus liikmesriigi õigusnorm, mis annab üksnes alalise elamisloaga varjupaigaõiguse saajatele täies ulatuses sotsiaalabi vajaduspõhise miinimumkindlustuse kujul ja seega samas ulatuses nagu liikmesriigi kodanikele, kuid näeb siiski ette vajaduspõhise miinimumkindlustuse alusel makstavate sotsiaalhüvitiste vähendamise nendele varjupaigaõiguse saajatele, kellele on antud ainult tähtajaline elamisluba, ja võrdsustab nad seega sotsiaalabi suuruse osas täiendava kaitse saajatega?
            
         
      (1)  Euroopa Parlamendi ja nõukogu 13. detsembri 2011. aasta direktiiv 2011/95/EL, mis käsitleb nõudeid, millele kolmandate riikide kodanikud ja kodakondsuseta isikud peavad vastama, et kvalifitseeruda rahvusvahelise kaitse saajaks, ning nõudeid pagulaste või täiendava kaitse saamise kriteeriumidele vastavate isikute ühetaolisele seisundile ja antava kaitse sisule (ELT L 337, 20.12.2011, lk 9).